థియేటర్ యజమానులు, పంపిణీదారుల మద్ధతుచెన్నై: జీఎస్టీతోపాటు రాష్ట్ర ప్రభుత్వం స్థానిక వినోద పన్ను కూడా వసూలు చేస్తుండడానికి వ్యతిరేకిస్తూ తమిళ సినిమా పోరాటానికి సిద్ధమైంది. అదనంగా విధిస్తున్న పది శాతం పన్ను రద్దు చేయాలన్న డిమాండ్తో ఈ శుక్రవారం నుంచి కొత్త సినిమాలు విడుదల చేయబోమని నిర్మాతల సంఘం ప్రకటించింది. తమిళనాడు వ్యాప్తంగా ఉన్న థియేటర్ల యజమానులు, పంపిణీదారులు కూడా ఈ నిర్ణయానికి మద్ధతు పలికారు. తమిళనాడులో ద్వంద్వ పన్నుల విధానాన్ని వ్యతిరేకిస్తూ గత మంగళవారమే ఐనాక్స్, పీవీఆర్ వంటి మల్టీప్లెక్సులు మూతపడిన విషయం తెలిసిందే. పన్నుల సమస్య పరిష్కారం కోసం నిర్మాతల మండలి అధ్యక్షుడు విశాల్ నేతృత్వంలో థియేటర్ యజమానులు, పంపిణీదారులు బుధవారం నగరంలో సమావేశమై చర్చించారు. అనంతరం విశాల్ మీడియాతో మాట్లాడుతూ... ‘40 శాతం పన్ను చెల్లించాలంటే చాలా కష్టం. వేరే దారిలేక ఈ శుక్రవారం నుండి కొత్త సినిమాలు విడుదల నిలిపివేస్తున్నాం. ఈ విషయాన్ని ప్రభుత్వం దృష్టికి తీసుకెళ్లేందుకు ఈ సమావేశం నిర్వహించాం. గురువారం ప్రభుత్వానికి వినతి పత్రం అందజేస్తాం. ప్రభుత్వం వినోదపు పన్నుని రద్దు చేస్తుందని నమ్ముతున్నాం. పొరుగు రాష్ట్రాలైన కర్ణాటక, తెలుగు రాష్ట్రాలు సినీ పరిశ్రమ సంక్షేమం కోసం వినోదపు పన్నుని వదులుకున్నాయి. కానీ, తమిళనాడులో మాత్రం ద్వంద్వ పన్నుల విధానం అమలు చేస్తున్నారు. పైరసీతోనే సతమతమవుతున్న నేటి పరిస్థితుల్లో సినిమాలు తీయడం కష్టసాధ్యంగా మారింది. జీఎస్టీయే భారం అనుకుంటే, వినోదపు పన్ను మరింత దారుణం. థియేటర్ యజమానులు, నిర్మాతలు, పంపిణీదారులు అందరం కలిసి సంయుక్తంగా ఈ నిర్ణయం తీసుకున్నాం’ అని ప్రకటించారు.
theater yajamaanulu, pampineedaarula maddhatuchennai: jstyteethopu rashtra prabhutvam sthaanika vinoda pannu kuudaa vasulu chestundadaaniki vyatirekistuu tamila sinima poraataaniki siddhamaindi. adanamgaa vidhistunna padi saatam pannu raddu cheyalanna demandtho ee sukravaaram nunchi kotta cinimaalu vidudala cheyabomani nirmaatala sangham prakatinchindi. tamilanadu vyaaptamgaa unna theaterla yajamaanulu, pampineedaarulu kuudaa ee nirnayaaniki maddhatu palikaaru. tamilanaadulo dwandva pannula vidhaanaanni vyatirekistuu gatha mangalavarame inax, pvr vanti multiplexulu moothapadina vishayam telisinde. pannula samasya parishkaaram kosam nirmaatala mandali adhyakshudu visal netrutvamlo theater yajamaanulu, pampineedaarulu budhavaaram nagaramlo samavesamai charchinchaaru. anantaram visal meediatho maatlaadutuu... ‘40 saatam pannu chellinchaalante chala kashtam. vere daarileka ee sukravaaram nundi kotta cinimaalu vidudala nilipivestunnam. ee vishayaanni prabhutvam drushtiki teesukellenduku ee samavesam nirvahinchaam. guruvaram prabhutvaaniki vinati patram andajestam. prabhutvam vinodapu pannuni raddu chestundani nammutunnam. porugu rashtralaina karnaataka, telugu rashtralu cinee parisrama sankshemam kosam vinodapu pannuni vadulukunnaayi. cony, tamilanaadulo maatram dwandva pannula vidhaanam amalu chestunnaru. pairaseethone satamatamavutunna neti paristhitullo cinimaalu teeyadam kashtasaadhyamgaa maarindi. gst bharam anukunte, vinodapu pannu marinta daarunam. theater yajamaanulu, nirmaatalu, pampineedaarulu andaram kalisi samyuktamgaa ee nirnayam teesukunnam’ ani prakatinchaaru.